ai4bharat/Pralekha huggingface dataset:
وزیراعظم کا دفتر
وزیر اعظم نے 10 پڑوسی ممالک کے ساتھ ”کووڈ-19 مینجمنٹ: تجربہ، اچھے طرزعمل اور آگے بڑھنے کا راستہ“ کے موضوع پر ورکشاپ سے خطاب کیا
ڈاکٹروں اور نرسوں کے لیے خصوصی ویزا اسکیم، ایک علاقائی ایئر ایمبولنس معاہدہ کی تجویز کی
وزیر اعظم نے آج ہندوستانی عہدیداروں اور ماہرین کے ہمراہ 10 پڑوسی ممالک افغانستان، بنگلہ دیش، بھوٹان، مالدیپ، ماریشس، نیپال، پاکستان، سیشلز، سری لنکا کے صحت کے رہنماؤں، ماہرین اور عہدیداروں کے ساتھ ”کووڈ-19 مینجمنٹ: تجربہ، اچھے طرز عمل اور آگے بڑھنے کا راستہ“ کے موضوع پر ایک ورکشاپ سے خطاب کیا۔
وزیر اعظم نے ان ممالک کے صحت کے نظام کے طریقے کی تعریف کی جنھوں نے وبا کے دوران مربوط ردعمل کے ساتھ انتہائی گنجان آبادی والے خطوں میں چیلنج سے نمٹنے کے لیے تعاون کیا۔
وزیر اعظم نے وبائی مرض سے لڑنے اور وسائل – ادویات، پی پی ای، اور جانچ کے آلات کا اشتراک کرنے کے فوری اخراجات کو پورا کرنے کے لیے کووڈ-19 ایمرجنسی رسپانس فنڈ کی تشکیل کو یاد کیا۔انھوں نے جانچ، انفکشن کنٹرول اور میڈیکل ویسٹ مینجمنٹ میں ایک دوسرے کے بہترین طرز عمل کے تجربے اور ان سے سیکھنے کا بھی ذکر کیا۔انھوں نے کہا ”تعاون کا یہ جذبہ اس وبائی بیماری کا ایک قابل قدر فائدہ ہے۔ اپنے کھلے دل اور عزم کے ذریعہ، ہم نے دنیا میں اموات کی سب سے کم شرح حاصل کرنے میں کامیابی حاصل کی۔ اس کی تعریف کی جانی چاہیے۔ آج ہمارے خطے اور دنیا کی امیدیں ویکسینوں کو تیزی سے کام میں لانے پر مرکوز ہیں۔ اس میں بھی ہمیں یکساں امداد باہمی اور معاونت کے جذبے کو برقرار رکھنا چاہیے۔“
ممالک سے ان کے عزائم میں مزید اضافہ کرنے کا مطالبہ کرتے ہوئے، وزیر اعظم نے ہمارے ڈاکٹروں اور نرسوں کے لیے خصوصی ویزا اسکیم بنانے کی تجویز پیش کی، تاکہ وہ وصول کنندہ ملک کی درخواست پر، صحت کی ایمرجنسیوں کے دوران ہمارے خطے میں تیزی سے سفر کر سکیں۔ انھوں نے یہ بھی پوچھا کہ کیا ہماری شہری ہوا بازی کی وزارتیں طبی ہنگامی صورتحال کے لیے علاقائی ایئر ایمبولنس معاہدے کو مربوط کر سکتی ہیں؟ انھوں نے یہ بھی مشورہ دیا کہ ہم اپنی آبادیوں میں ویکسین کی تاثیر سے متعلق ڈیٹا کا موازنہ کرنے، مرتب کرنے اور مطالعہ کرنے کے لیے ایک علاقائی پلیٹ فارم تشکیل دے سکتے ہیں۔اس کے علاوہ، انھوں نے پوچھا، کیا ہم مستقبل کی وبائی بیماریوں کی روک تھام کے لیے ٹیکنالوجی کی مدد سے وبائی امراض کے علم کو فروغ دینے کے لیے ایک علاقائی نیٹ ورک بناسکتے ہیں؟
کووڈ-19 سے پرے، وزیر اعظم نے صحت عامہ کی کامیاب پالیسیوں اور اسکیموں کے اشتراک کا مشورہ دیا۔ انھوں نے کہا، ہندوستان سے، آیوشمان بھارت اور جن آروگیہ اسکیمیں اس خطے کے لیے کار آمد کیس اسٹڈی ہو سکتی ہیں۔ وزیر اعظم نے آخ میں کہا، ”اگر 21ویں صدی کو ایشیائی صدی بنانا ہے، تو یہ جنوبی ایشیا کے ممالک اور بحر ہند کے جزائر ممالک کے درمیان زیادہ سے زیادہ انضمام کے بغیر نہیں ہو سکتا ہے۔ علاقائی یکجہتی کا جذبہ جو آپ نے وبائی امراض کے دوران دکھایا ہے اس سے ثابت ہوتا ہے کہ اس طرح کا انضمام ممکن ہے۔“
کامرس اور صنعت کی وزارتہ
سیمنٹ اور بلڈنگ مٹیریل کی قومی کونسل  سیمنٹ، کنکریٹ اور بلڈنگ مٹیریل پر 17ویں بین الاقوامی کانفرنس منعقد کرے گی
کانفرنس کا موضوع ’’خالص صفر کاربن اخراج کی سمت بڑھنا ‘‘ ہے
حکومت ہند کی تجارت و صنعت کی وزارت کے انتظامی کنٹرول کے تحت ایک اہم تحقیق و ترقی کا ادارہ، سیمنٹ، اور بلڈنگ مٹیریل کی قومی کونسل  سیمنٹ ، کنکریٹ اور بلڈنگ مٹیریلز پر 17ویں بین الاقوامی کانفرنس کا انعقاد کرے گی۔ اس سال کانفرنس کا موضوع "خالص صفر کاربن اخراج کی سمت بڑھنا" ہے۔
حکومت ہند کی تجارت وصنعت کی وزارت کے صنعت اور داخلی تجارت کے فروغ کے محکمے کے سکریٹری جناب انوراگ جین 06 دسمبر 2022 کو بین الاقوامی کانفرنس کا افتتاح کریں گے۔ اس کے علاوہ، 09 دسمبر 2022 کو منعقد ہونے والے اختتامی اجلاس میں، حکومت ہند کی تجارت و صنعت کے وزیرمملکت جناب سوم پرکاش ہندوستانی سیمنٹ کی صنعت میں توانائی کی کارگزاری، ماحولیاتی ایکسی لینس، سرکلر اکانومی اور ٹوٹل کوالٹی ایکسی لینس کے لیے قومی ایوارڈ پیش کریں گے۔
اس دو سالہ پروگرام کا انعقاد اس سال 6 سے 9 دسمبر 2022 تک نئی دہلی کے مانک شاہ سینٹر میں کیا جائے گا ۔ یہ کانفرنسز دنیا کے سب سے بڑے ایونٹس بن کر ابھری ہیں جس میں دنیا بھر سے سیمنٹ اور تعمیراتی صنعت شراکت داری کے لئے تیار ہیں۔
آئندہ ہونے والی کانفرنس کو ہندوستان اور دنیا بھر کے مختلف صنعتی حلقوں، حکومت، تعلیمی حلقوں ، مشینری مینوفیکچررز اور کنسلٹنٹس سے زبردست ردعمل موصول ہوا ہے۔
پینل مباحثوں اور صنعت و تعلیمی حلقوں کے ممتاز مقررین کے علاوہ تقریباً 150 تکنیکی تحقیقی مقالے تقریباً 20 تکنیکی اجلاس میں پیش کئے جائیں گے۔ ہندوستان اور دنیا کے 80 سے زیادہ اہم سازوسامان مینوفیکچررز اور خدمات فراہم کرنے والے بھی کانفرنس کے دوران اپنی تکنالوجیکل مہارت ، نئی مصنوعات اور خدمات کو ایک تکنیکی نمائش میں پیش کریں گے۔
سیمنٹ مینوفیکچرنگ اور استعمال کے پورے اسپیکٹرم میں پھیلے این سی بی کے دائرہ کار میں-پروسیسنگ، مشینری، مینوفیکچرنگ پہلو، توانائی اور ماحولیاتی غوروخوض سے لے کر حقیقی تعمیر میں مٹیریل کے آخری استعمال ، تعمیراتی پروجیکٹوں کی تھرڈ پارٹی کوالٹی اشورینس سروسز، صورتحال کی نگرانی ،عمارتوں اور ڈھانچوں کی صورتحال کی مانیٹرنگ اور بحالی کے توسط سے زیرزمین خام مال کی تلاش- سبھی شامل ہیں۔
یہ سیمنٹ اور تعمیراتی صنعت کی ترقی سے متعلق اپنی پالیسی اور منصوبے کی سرگرمیوں کے لیے حکومت کو ضروری مدد فراہم کرنے کے لیے نوڈل ایجنسی کے طور پر کام کرتی ہے۔
یہ ملک میں سیمنٹ اور کنکریٹ کے صارفین کے مفاد کے تحفظ کے لیے وقف ہے۔ این سی بی کے فریقوں میں حکومت، صنعت اور سماج جو این سی بی کے رول کو بالترتیب : قومی ذمہ داری نبھانے ، مناسب تکنالوجی مدد کی فراہمی اور معیار زندگی میں بہتری لانے کے طور پر دیکھتے ہیں۔
وزیراعظم کا دفتر
وزیراعظم کا چمپارن میں سووچھ گرہیوں سے خطاب کل
نئی دہلی، 9 اپریل 2018/ وزیراعظم جنا ب نریندر مودی کل بہار میں چمپارن ستیہ گرہ کی صدی تقریبات کی اختتامی تقریب میں قوم کے ساتھ شریک ہوں گے۔
وہ اس موقع پر موتیہاری میں بیس ہزار سووچھ گرہیوں یا صفائی ستھرائی کے سفیروں سے خطاب کریں گے۔ سووچھ گرہی گاؤں کی سطح پر صفائی ستھرائی کے تئیں کمیونٹی نقطہ نظر  کے نفاذ کے لئے ‘پیدل فوجی ’ اور رغبت دلانے والے ہیں۔ سووچھ گرہیوں کا ملک کو کھلے میں رفع حاجت سے پاک بنانے کی سمت میں پیش رفت میں کلیدی کردار ہے۔
مہاتما گاندھی نے نیل کی کھیتی کرنے کے لئے مجبور کئے جانے والے کسانوں کے حقوق کی لڑائی لڑنے کے لئے انگریزوں کے خلاف ایک صدی قبل 10 اپریل 2017 کو چمپارن ستیہ گرہ کا آغاز کیا تھا۔ 10 اپریل 2018 کو چمپارن ستیہ گرہ کی صد سالہ تقریبات کی تکمیل ہونے جارہی ہے اور اسے ‘‘ ستیہ گرہ سے سووچھ گرہ ’’ مہم کے طور پر منائے جانے کا پروگرام بنایا گیا ہے۔
وزیراعظم اس موقع پر متعدد ترقیاتی پروجیکٹوں کا افتتاح بھی کریں گے۔
۔۔۔۔۔۔۔۔۔۔۔
م ن۔م م ۔ ج۔
U- 2000
(Visitor Counter : 66
وزیراعظم کا دفتر
پارلیمنٹ میں جناب اٹل وہاری واجپئی کی تصویر کی نقاب کشائی کے لئےمنعقدہ تقریب کے موقع پر وزیر اعظم کی تقریر
نئی دہلی، 12فروری 2019؍عزب مآٓب صدر جمہوریہ، نائب صدرجمہوریہ، اسپیکر محترمہ، غلام نبی جی، نریندر سنگھ جی، اٹل جی کے اہل خانہ اور اٹل جی سے محبت کرنے والے جملہ حضرات!
پارلیمنٹ کے مرکزی ہال میں اٹل جی اب اس نئی شکل میں ہمیں آشیرواد بھی دیتے رہیں گے اور ہمیں ترغیب بھی دیتے رہیں گے۔اٹل جی کی زندگی کی آفاقیت کے بارے میں بہت سی باتیں کہی جاسکتی ہیں اور ایک بھی بات دوسرے سے کم نہیں ہوسکتی۔گھنٹوں تک کہا جاسکتا ہے پھر بھی پورا نہیں ہوسکتا اور کم الفاظ میں کہنے کے بعد بھی شاید اس عظیم شخصیت کی پہچان بھی کی جاسکتی ہے۔ایسی شخصیات بہت کم ہوتی ہیں۔اتنے سال پارلیمنٹ کے گلیارے میں زندگی گزارنے کے بعد بھی دہائیوں تک اقتدار سے دور رہتے ہوئے عوام الناس کی پاکیزگی سے خلوص سے خدمت کرتے رہنا ، عام لوگوں کی آواز بلند کرتے رہنا اور نجی زندگی کے مفاد کے لئے نہ کبھی راستہ بدلنا، یہ اپنے آپ میں عوامی زندگی میں ہم جیسے کئی کارکنوں کے لئے بہت کچھ سیکھنے جیسا ہے۔
سیاست میں اتار چڑھاؤ آئے ہیں، جیت ہار آئی ہے، لیکن آئڈیل اور نظریات سے کبھی سمجھوتہ نہ کرتے ہوئے ہدف کی جانب چلتے رہنا اور کبھی نہ کبھی اس کا صحیح نتیجہ ملتا ہے، یہ ہم نے اٹل جی کی زندگی میں دیکھاہے۔ ان کی تقریروں کا بڑا ذکر ہوتاہے، لیکن شاید مستقبل میں کوئی نفسیاتی نقطہ نظر سے ریسرچ کرنے والا شخص اگر ان کا بڑی گہرائی سے تجزیہ کرے گا تو جتنی طاقت ان کی تقریر میں تھی شاید اس سے کئی گنا طاقت ان کی خاموشی میں تھی۔ وہ عوامی جلسے میں بھی دو چار بات بولنے کے بعد جب خاموش ہوجاتے تھے تو یہ بڑا غضب تھا کہ لاکھوں کی بھیڑ کے آخری شخص کو بھی اس خاموش میں سے پیغام مل جاتا تھا۔ یہ کون تھی ان کی کمیونیکیشن اسکل بھی شاید اس دور میں خاموشی کی کمیونیکیشن اسکل۔کب بولناہے اور کب خاموش رہنا ہے، کہ یہ جو طاقت تھی وہ بے مثال تھی۔ اس طرح سے وہ اپنی مستی میں رہتے تھے۔ کبھی ساتھ میں سفر کرنے کا موقع ملا تو دیکھتے تھے کہ وہ آنکھیں بند کرکے ہی رہتے تھے، زیادہ بات نہیں کرتے تھے، یہ ان کی فطرت میں تھا۔لیکن چھوٹی سی بات بھی تھی، جنگ کرنا، جو ان کی خصوصیت تھی۔ کتنا ہی ہماری پارٹی میٹنگ میں کبھی ماحول گرمایا بھی ہو تو ایسے ہی چھوٹی سی بات رکھ دیتے تھے، ایک دم سے ہلکا پھلکا ماحول بنادیتے تھے۔یعنی ایک طرح سے حالات کوسادھ لیا تھا انہوں نے، اپنے اندر جذب کرلیا تھا۔ایسی شخصیت جمہوریت کی جو سب سے بڑی طاقت ہوتی ہے، اس طاقت کے لئے وقت اور جمہوریت میں کوئی دشمن نہیں ہوتا، جمہوریت میں مسابقت ہوتی ہے، اپوزیشن ہوتا ہے۔ احترام اور لحاظ اسی جذبے کے ساتھ بنائے رکھنا یہ ہماری نئی نسل کے لئے سب کچھ سیکھنے جیسا ہے۔ہم سب کو سیکھنے جیساہے کہ ہم کس طرح سے حریف کو بھی شدید ترین تنقید کو بھی احترام کے ساتھ اس شخصیت کی طرف دیکھتے رہیں۔ یہ اٹل جی سے سیکھنے کی بات ہے۔
آج اٹل جی کو خراج عقیدت پیش کرنے کا یہ موقع ہے۔ میں میری طرف سے ایوان کے میرے سبھی ساتھیوں کی طرف سے قابل احترام اٹل جی کو خراج عقیدت پیش کرتاہوں۔
U: 912
(Visitor Counter : 74
وزیراعظم کا دفتر
وزیر اعظم نے ایگزام واریئرس کتاب سے ’آپ کا امتحان، آپ کے طریقہ کار- اپنا خود کا انداز اختیار کریں‘عنوان کے تحت اقتباس ساجھا کیا
طلبا سے امتحانات کی تیاری کے اپنے طریقوں کو ساجھا کرنے کی اپیل کی
وزیر اعظم جناب نریندر مودی نے ایگزام وارئیرس نامی کتاب سے ’آپ کا امتحان، آپ کے طریقہ کار – اپنا خود کا انداز اختیار کریں‘ عنوان کے تحت اقتباس ساجھا کیا۔
ایک ٹوئیٹ میں، وزیر اعظم نے کہا؛
’’ #ایگزام وارئیرس کتاب میں، ایک منتر ہے ’آپ کا امتحان، آپ کے طریقہ کار- اپنا خود کا انداز اختیار کریں‘۔
اب جبکہ #پریکشا پے چرچا کی تاریخ قریب آر ہی ہے، میں آپ سب سے امتحانات کی تیاری کے طریقے اور اس سے متعلق دلچسپ تجربات ساجھا کرنے کی اپیل کرتا ہوں۔ اس سے یقیناً ہمارے ایگزام واریئرس کو ترغیب حاصل ہوگی۔‘‘
وزیراعظم کا دفتر
وزیر اعظم نے شری سنستھان گوکرن پرتاگلی جیووتّم مٹھ کے ہز ایکسی لینسی شریمد وِدیا دھیرج تیرتھ شریپاد وڈیر سوامی جی کے انتقال پر تعزیت کا اظہار کیا
وزیر اعظم جناب نریندر مودی نے شری سنستھان گوکرن پرتاگلی جیووتّم مٹھ کے ہز ایکسی لینسی شریمد وِدیا دھیرج تیرتھ شریپاد وڈیر سوامی جی کے انتقال پر غم کا اظہار کیا ہے۔
اپنے ایک ٹوئٹ میں وزیر اعظم نے کہا، ’’شری سنستھان گوکرن پرتاگلی جیووتّم مٹھ کے ہز ایکسی لینسی شریمد وِدیا دھیرج تیرتھ شریپاد وڈیر سوامی جی کے انتقال کی وجہ سے صدمہ میں ہوں۔ انہیں سماج کی بے پناہ خدمت، خاص کر حفظان صحت سے متعلق خدمات کے لیے یاد کیا جائے گا۔ ان کے بے شمار پیروکاروں کو اپنی تعزیت کا اظہار کرتا ہوں۔ اوم شانتی۔‘‘
کابینہ
مرکزی کابینہ نے کولمبو، سری لنکا میں بی آئی ایم ایس ٹی ای سی تکنالوجی منتقلی مرکز قائم کرنے کے لیے بھارت کے ذریعہ تعاون و اشتراک کی عرضداشت کو منظوری دی
وزیر اعظم جناب نریندر مودی کی صدارت میں مرکزی کابینہ نے کثیر شعبہ جاتی تکنیکی اور اقتصادی تعاون کے لیے خلیج بنگال پہل قدمی  تکنالوجی منتقلی سہولت  کے قیام کے لیے بھارت کے ذریعہ تعاون و اشتراک کی عرضداشت  کو منظوری دے دی ہے۔ سری لنکا کے کولمبو میں 30 مارچ 2022 کو منعقدہ پانچویں بی آئی ایم ایس ٹی ای سی سربراہ ملاقات میں بمسٹیک کے رکن ممالک کے ذریعہ اس سلسلے میں دستخط کیے گئے تھے۔
بمسٹیک ٹی ٹی ایف کا اہم مقصد تکنالوجیوں کی منتقلی، تجربات ساجھا کرنے اور صلاحیت سازی کو فروغ دے کر بمسٹیک اراکین ممالک کے درمیان تکنالوجی منتقلی میں تال میل، سہولت اور تعاون کو مضبوط کرنا ہے۔
یہ ٹی ٹی ایف دیگر باتوں کے علاوہ، بمسٹیک کے رکن ممالک کے درمیان مندرجہ ذریل ترجیحات والے شعبوں میں تکنالوجیوں کی منتقلی کی سہولت فراہم کرے گا۔ یہ ترجیحاتی شعبے ہیں: بایوتکنالوجی، نینو تکنالوجی، انفارمیشن اینڈ کمیونی کیشن تکنالوجی، خلائی تکنالوجی ایپلی کیشنز، زرعی تکنالوجی، خوراک ڈبہ بندی تکنالوجی، فارماسیوٹیکل تکنالوجی آٹومیشن، نئی اور قابل احیاء توانائی تکنالوجی آٹومیشن، نئی اور قابل احیاء توانائی تکنالوجی، بحری جغرافیہ، نیوکلیئر تکنالوجی ایپلی کیشنز، ای۔ فضلہ اور ٹھوس فضلہ انتظام کاری تکنالوجی، صحتی تکنالوجیاں، تباہکاری کے خطرات میں تخفیف اور موسمیاتی تبدیلی کی موافقت سے متعلق تکنالوجیاں۔
اس ٹی ٹی ایف کا ایک گورننگ بورڈ ہوگا اور اس کی سرگرمیوں کا مکمل کنٹرول گورننگ بورڈ کے تحت ہوگا۔ گورننگ بورڈ میں ہر ایک رکن ملک کی جانب سے ایک نامزد شخص شامل ہوگا۔
بمسٹیک ٹی ٹی ایف سے مندرجہ ذیل نتائج متوقع ہیں:
- بمسٹیک ممالک میں دستیاب تکنالوجیوں کا ڈاٹا بینک
- تکنالوجی منتقلی انتظام، معیارات، منظوری، علم پیمائش، جانچ اور تعین کے طریقہ کار کی سہولتوں سے متعلق شعبوں میں اچھے طور طریقوں سے جڑی معلومات کا مخزن
- صلاحیت سازی، ترقی کے کاموں سے متعلق تجربات اور اچھے طور طریقوں کو ساجھا کرنا، اور
- بمسٹیک ممالک کے درمیان تکنالوجیوں کا تبادلہ اور ان کا استعمال
پیٹرولیم اور قدرتی گیس کی وزارت
اڈیشہ کے بلانگیر میں بی پی سی ایل ایل پی جی بوتل پلانٹ قوم کے نام وقف
نئی دہلی،27 دسمبر / اڈیشہ کے گورنر پروفیسر گنیشی لال نے آج اڈیشہ کے بلانگیر میں بی پی سی ایل ایل پی جی بوتل پلانٹ قوم کے نام وقف کیا ۔ اس موقع پر پیٹرولیم اور قدرتی گیس اور اسٹیل کے مرکزی وزیر جناب دھرمیندرپردھان اڈیشہ حکومت کے زراعت اور کسانوں کو با اختیار بنانے کے وزیر جناب ارون کمار ساہو ،ممبر پارلیمنٹ محترمہ سنگیتا کماری سنگھ دیو اور بلانگیراسمبلی کے قانون ساز ممبر جناب نرسنگھ مشرا اور بی پی سی ایل کے افسروں کے علاوہ ریاست کی شخصیتیں بھی موجود تھیں۔
ابتدا میں ہندوستان کے نائب صدر جناب ایم وینکیا نائیڈو نے بی پی سی ایل ایل پی جی پلانٹ قوم کے نام وقف کیا تھا۔ وہ رائے پور آئے تھے لیکن آج خراب موسم کی وجہ سےبلانگیرنہیں آ سکے۔ اپنے آڈیو پیغام میں نائب صدر جمہوریہ نے 19 مہینے کی ایک ریکارڈ مدت کے اندربلانگیرمیں جدید نوعیت کا ایل پی جی پلانٹ مکمل کرنے کے لئے بھارت پٹرولیم کی ستائش کی۔بلانگیرمیں ایل پی جی پلانٹ شروع ہوجانے کے ساتھ ہی انہوں نے کہا کہ اس خطے کے عوام کو اب سے بلا رکاوٹ سلینڈر کے ساتھ سپلائی کی جا سکے گی۔
بلانگیر ایل پی جی بوتل پلانٹ کا سنگ بنیاد 21 مئی 2018 کو پیٹرولیم اور قدرتی گیس اور ہنر مندی کے فروغ کے اس وقت کے مرکزی وزیر جناب دھرمیندر پردھان، سماجی انصاف اور تفویض اختیارات کے مرکزی وزیر جناب تھاور چند گہلوت اور پٹنا گڑھ کے ایم ایل اے جناب دیو نے رکھی تھی ۔ یہ پلانٹ 19 مہینے کی ایک ریکارڈ مدت میں مکمل کیا گیا ہے جس پر 103 کروڑ روپئے لاگت آئی ہے۔
اس موقع پر ایک تقریب سے خطاب کرتے ہوئے جناب دھرمیندر پردھان نے کہا کہ 2014 تک ملک میں صرف 13 اعشارہ 20 کروڑ ایل پی جی صارفین تھے اور اب یہ تعداد بڑھ کر 27 کروڑ کو پار کر گئی ہے اور اڈیشہ میں یہ 80 لاکھ سے زیادہ ہو گئی ہے۔ اس نئے پلانٹ سے ریاست کے مغربی حصے میں 14 اضلاع کو فائدہ پہنچے گا۔ 150 سے زیادہ ٹرکوں کو اس خطے کے مختلف حصوں میں ایل پی جی سلینڈر کی سپلائی میں استعمال کیا جائے گا۔ اس سے 500 سے زیادہ بالواسطہ اور بلاواسطہ روزگار پیدا ہوگا۔ انہوں نے مزید کہا کہ یہ پلانٹ خطے میں معاشی خوشحالی لائے گا۔ انہوں نے بلانگیر کی ترقی پر خصوصی توجہ دینے کے لئے وزیراعظم جناب نریندر مودی کا مزید شکریہ ادا کیا۔
بھارت پٹرولیم کارپوریشن لمیٹیڈ ، پٹرولیم اور قدرتی گیس کی وزارت کے تحت ایک مہارتن پی ایس یو ہے اور اس نے اڈیشہ کےبلانگیر ضلع میں برکانی گاؤں میں ایل پی جی باٹلنگ پلانٹ قائم کیا ہے۔ بی پی سی ایل کا ایک ایل پی جی باٹلنگ پلانٹ اڈیشہ کے خوردہ میں پہلے ہی موجود ہے۔ تیل فروخت کرنے والی کمپنیوں کے بالاسور ، جھارسوگوڈا، خوردہ اور جٹنی میں ایل پی جی سلینڈربھرنے کے پلانٹ موجود ہیں۔ بلانگیر میں ایل پی جی باٹلنگ پلانٹ کے علاوہ تیل فروخت کرنے والی کمپنیوں کا رائے گڑھ میں نیا پلانٹ قائم کرنے کا منصوبہ ہے۔اڈیشہ میں کل ملاکر سات نئے اور پرانے باٹلنگ پلانٹ ہیں۔ ان باٹلنگ پلانٹس کی صلاحیت سالانہ 4.06 کروڑ سلینڈر بھرنے کی ہے۔
اسٹیل کی وزارت
آر آئی این ایل میں سووچھتا خصوصی مہم 2.0 کی جانب ایک اور پہل
آر آئی این ایل کے سی ایم ڈی جناب اتل بھٹ نے آر آئی این ایل کے لرننگ اینڈ ڈیولپمنٹ سینٹر میں نو تعمیر شدہ کوشل پارک کا افتتاح کیا
حکومتِ ہند کے ذریعے شروع کی گئی سووچھتا 2.0 پہل کے ایک حصے کے طور پر راشٹریہ اسپات نگم لمیٹیڈ  کے سی ایم ڈی جناب اتل بھٹ نے آج وشاکھاپٹنم اسٹیل پلانٹ میں آر آئی این ایل کے لرننگ اینڈ ڈیولپمنٹ سینٹر  میں نو تعمیر شدہ کوشل پارک کا افتتاح کیا ۔
بعد میں ، آر آئی این ایل کے سی ایم ڈی جناب اتل بھٹ نے کوشل پارک میں ایک پودا لگایا اور کنٹریکٹ ورکروں اور تربیت پانے والوں کو کپڑے کے تھیلے تقسیم کئے ، جو ماحولیات کے لئے مضر واحد استعمال والے پلاسٹک پر پابندی کی جانب آر آئی این ایل کے ذریعے کیا جانے والا ایک اور اقدام ہے ۔ جناب اتل بھٹ نے آر آئی این ایل کے ملازمین اور تربیت پانے والوں کو خطاب کیا ۔ انہوں نے اسکریپ مٹیریل کو استعمال کرتے ہوئے کوشل پارک تیار کرنے میں ایل اینڈ ڈی کی پوری ٹیم کو ، اُن کی تخلیقی صلاحیت پر مبارکباد دی اور سووچھتا اور ماحولیات کے لئے، اُن کی تشویش کی ستائش کی ۔ جناب اتل بھٹ نے تربیت پانے والوں اور ایل اینڈ ڈی سی کے عملے پر زور دیا کہ وہ اپنے آس پاس کی صفائی اور ماحول کو بہتر بنانے میں سرگرمی سے شامل ہوں ۔ جناب اتل بھٹ نے اسکل ڈیولپمنٹ سینٹر  کا دورہ کیا، اپرنٹس ٹرینیز اسٹیبلشمنٹ اور علیحدہ شدہ ملازمین کی فلاح و بہبود اور امداد  سیل کا معائنہ کیا اور ایل اینڈ ڈی کے پورے احاطے کو اجتماعی طور پر صاف ستھرا رکھنے کی ایل اینڈ ڈی کی مشترکہ کوششوں کی ستائش کی ۔
کوشل پارک کو اسکریپ میٹریل کو استعمال میں لا کر غیر استعمال شدہ جگہ کو خوبصورت انداز میں تیار کیا گیا ہے ۔ استقبالیہ محراب بنائی گئی ہے، گِرلز کے ساتھ باؤنڈری بنائی گئی ہے ، اینٹیں بچھا کر راستے بنائے گئے اور راستوں پر ، گرِلز پر مناسب پینٹنگ کی گئی ہے اور پارک میں دیگر مختص زونز کو خوبصورت بنایا گیا ہے ۔ مندرجہ بالا تمام کام ایل اینڈ ڈی سی کے پرجوش ملازمین، ٹرینیز اور کنٹریکٹ ورکرز نے مل کر مکمل کیا ہے ۔
چیف جنرل مینیجر  - سی ایس جناب جی گاندھی نے جی ایم  اور ایچ او ڈی  محترمہ این بھانو اور جی ایم  جناب اے اشوک کے ساتھ مل کر ایل اینڈ ڈی سی کی تربیت حاصل کرنے والوں کو سووچھتا کا حلف دلایا ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 11878
(Visitor Counter : 55
کامرس اور صنعت کی وزارتہ
رجسٹرڈ جغرافیائی اشارے  کی کل تعداد بڑھ کر 432 ہو گئی
آسام کے مشہور گاموسا، تلنگانہ کے تندور سرخ چنا، لداخ کے رکتسے کارپو خوبانی، مہاراشٹر کے علی باغ سفید پیاز کو اپنا جی آئی ٹیگ ملا
ہندوستان، متنوع ثقافتوں کی سرزمین، مختلف فنون اور دستکاریوں کا گھر ہے جن پر کئی سالوں سے نسلوں نے مہارت حاصل کی ہے۔ جی آئی کے موجودہ مجموعہ میں شامل کرتے ہوئے، آسام کے مشہور گاموسا، تلنگانہ کے تندور ریڈگرام، لداخ کے رکتسے کارپو خوبانی ، مہاراشٹر کے علی باغ سفید پیاز کو معروف جی آئی ٹیگ سے نوازا گیا ہے۔ اس کے ساتھ ہی ہندوستان میں جی آئی ٹیگس کی تعداد بڑھ کر 432 ہو گئی ہے۔ جی آئی کی سب سے زیادہ تعداد کے ساتھ سرفہرست پانچ ریاستیں کرناٹک، تمل ناڈو، اتر پردیش، کرناٹک اور کیرالہ ہیں۔
ڈی پی آئی آئی ٹی کی طرف سے مختلف حصص داروں کے ساتھ مل کر کئی اقدامات کیے گئے ہیں جہاں خصوصی جی آئی پروڈکٹس ہندوستانی روایت، ثقافت اور کاروباری سرگرمیوں کو ایک چھتری کے نیچے دکھاتے ہیں:
آئی ٹی پی او، نئی دہلی میں پانچ دنوں  کے لیے جی آئی پویلین  کا انعقاد کیا گیا تھا جبکہ انڈیا جی آئی میلہ  انڈیا ایکسپو سینٹر اینڈ مارٹ، گریٹر نوئیڈا میں منعقد کیا گیا تھا۔ تجارتی سہولت مرکز، وارانسی میں ایک ہفتہ طویل جی آئی فیسٹیول  کا انعقاد کیا گیا۔ آئی ٹی پی او کے زیر اہتمام آئی آئی ٹی ایف 2022 میں 14 سے 27 نومبر 2022 تک پرگتی میدان، نئی دہلی میں ایک خصوصی جی آئی پویلین قائم کیا گیا تھا۔
اس کے علاوہ، ملک کے اندر بین الثقافتی معاشروں کی تشکیل کو فروغ دیتے ہوئے، اس طرح کی سرگرمیاں نہ صرف ریاستوں کے درمیان متنوع مصنوعات کی منتقلی کو آگے بڑھائیں گی بلکہ مستقبل میں ایک بہتر متحرک ثقافتی معاشرے کی تعمیر میں بھی معاون ثابت ہوں گی۔
ابھی حال ہی میں، حکومت نے بیداری کے پروگراموں کو فروغ دینے کے لیے 03 سالوں کے لیے 75 کروڑ روپے کے اخراجات کو منظوری دے کر جی آئی کے فروغ میں مدد کی ہے۔
وزیراعظم کا دفتر
وزیراعظم نے ترکیہ کے صدرمنتخب ہونے پررجب طیب اردغان کو مبارکباد دی
وزیراعظم جناب نریندرمودی نے رجب طیب اردغان کو ترکیہ کے دوبارہ انتخاب میں صدرمنتخب ہونے پرمبارکباد دی ہے ۔
ایک ٹوئیٹ میں وزیراعظم نے کہا:
‘‘ترکیہ کے دوبارہ صدرمنتخب ہونے پر@RTErdogan کو مبارکباد!مجھے پورا بھروسہ ہے کہ آنے والے دنوں میں ہمارے دوطرفہ تعلقات اور عالمی امورپرتعاون جاری رہے گا اوراس میں مزید اضافہ ہوگا۔ ’’
شہری ہوابازی کی وزارت
شہری ہوابازی کے شعبے میں اصلاحات
اگلے 4سے 5 سالوں میں شہری ہوابازی کے شعبے کی ترقی اور اس کی نشوونما کے لیے تقریباً 25،000 کروڑ روپے خرچ کیے جائیں گے
ملک بھر میں 21 گرین فیلڈ ہوائی اڈے قائم کرنے کے لیے 'اصولی' منظوری
نئی دہلی، 04 اگست
ملک کے شہری ہوابازی کے شعبے میں اصلاحات لانے کے لیے مرکزی حکومت نے مختلف اقدامات کیے ہیں جن میں عالمی معیار کے بنیادی ڈھانچے اور ضروری سہولیات کا قیام شامل ہے۔ حکومت نے ہوابازی کے شعبے کو امداد فراہم کی ہے جس کی تفصیلات درج ذیل ہیں۔ایئر پورٹس اتھارٹی آف انڈیا اگلے 4 سے 5 سالوں میں 25 ہزار کروڑ روپے خرچ کرے گی تاکہ موجودہ ٹرمنلز، نئے ٹرمنلزکی جدیدکاری یا اس کی توسیع یا موجودہ رن وے ،ایپرنس، ایئرپورٹ نیوی گیشن سروسز، کنٹرول ٹاورس، تکنیکی بلاکس وغیرہ کی توسیع کا کام کیا جاسکے۔بھارت سرکار نے ملک بھر میں 21 گرین ائیرپورٹس قائم کرنے کی اصولاً منظوری دے دی ہے۔ اب تک چھ گرین فیلڈ ہوائی اڈے مہاراشٹر کے شرڈی ، مغربی بنگال کے درگا پور ، سکم کے پاکونگ ، کیرالہ کے کنور ، آندھرا پردیش کے اورواکل اور کرناٹک کے کلبورگی میں قائم کیے گئے ہیں۔پی پی پی روٹ کے ذریعہ موجودہ اور نئے ہوائی اڈوں میں نجی سرمایہ کاری کی حوصلہ افزائی۔علاقائی کنیکٹویٹی اسکیم -‘اُڑے دیش کا عام ناگرک’  کےتحت27 جولائی 2021 کو 359 روٹس شروع کئے گئے ہیں جو دو واٹرایروڈرومس اور پانچ ہیلی کاپٹرس سمیت 59 غیرمستعمل/ جلد استعمال کے لائق ہوائی اڈوں کو جوڑتی ہے۔بھارتی فضائی حدود میں بھارتی فضائیہ کے ساتھ ہم آہنگی کے لیے راستے کو معقول بنانا ،موثر فضائی حدود کے بندوبست ، چھوٹے راستوں اور کم ایندھن کی کھپت کے لیے۔ایئر ببل انتظامات کے ذریعے ، بین الاقوامی شعبے میں ہمارے کیریئرز کے ساتھ منصفانہ اور مساوی سلوک کو یقینی بنانے کی کوشش کی گئی ہے۔حکومت نے مختلف پالیسی اقدامات کے ذریعے ایئر لائنز کی مدد کی ہے تاکہ ان کی عالمی مسابقت کو بہتر بنایا جاسکے جیسے ٹیکسوں کومعقول بنانا ، سازگار طیاروں کی لیزنگ بنانا اور فنانسنگ کا ماحول ، دوطرفہ ٹریفک کے حقوق کا موثر استعمال اور ہوائی جہاز کی سہولیات میں بہتری وغیرہ۔حکومت نے ایئر لائنز کو جدید وائیڈ باڈی طیارے خریدنے کی ترغیب دی ہے۔ اب تک وستارا ایئر لائنز نے دو نئے وائیڈ باڈی طیارے حاصل کیے ہیں۔
یہ معلومات شہری ہوابازی کے وزیر مملکت جنرل  وی کے سنگھ نے آج راجیہ سبھا میں تحریری طور پر دیں۔
ریلوے کی وزارت
ریلوے میں خواتین کو روزگار
نئی دہلی،26؍جون۔ ریلوے اور کامرس اور صنعت کے وزیر جناب پیوش گوئل نے آج لوک سبھا میں پوچھے گئے ایک سوال کے تحریری جواب میں بتایا کہ گزشتہ تین برسوں کے دوران بھارتی ریلوے کے تکنیکی زمرے میں تقریباً 3،650 خواتین امیدواروں کو روزگار مہیا کرایا گیا ہے۔ گزشتہ کچھ برسوں کے دوران، مختلف تکنیکی عہدوں کے لئے، کل 2،79،60،224 درخواستیں موصول ہوئی ہیں اور ان میں سے 46،76،928  درخواستیں خواتین امیدواروں کی تھیں۔ ریلوے کے ذریعہ بھرتی کے اعلان کی بڑے پیمانے پر پبلیسٹی اور بغیر کسی صنفی تفریق وغیرہ کے ہر امیدوار کو اگر وہ اہلیت کے معیارات کو پورا کرتا ہے درخواست دینے کی آزادی ہے۔
خواتین امیدواروں سے جو درخواست فیس وصول کی جاتی ہے، ان کے امتحان میں بیٹھنے پر واپس کر دی جاتی ہے۔ اس کے علاوہ بیوہ، طلاق شدہ، اپنے شوہروں سے قانونی طور پر علیحدہ ہوئی خواتین اور جن کی شادی نہیں ہوئی ہے، کو عمر میں 35 سال تک کی چھوٹ بھی دی جاتی ہے۔ مزید یہ کہ لیول 1 زمروں میں خواتین امیدواروں کے لئے فزیکل ایفشیئنسی ٹیسٹ  کوالیفائی کرنے میں چھوٹ بھی دی جاتی ہے۔
خواتین ملازمین کے لئے محفوظ کام کرنے کے مقام کو یقینی بنانے کے لئے علیحدہ ریسٹ روم، کلاک روم، چینجنگ روم اور کریچ بھی مہیا کرائے جاتے ہیں۔
ریلوے کی نوکریوں کے لئے درخواست دینے کے لئے خواتین امیدواروں کی حوصلہ افزائی کی جاتی ہے، جس کے لئے ریلوے نوکری کے اشتہار کی بڑے پیمانے پر پبلیسٹی کی جاتی ہے۔ آن لائن درخواست دینے کی سہولت اس بات کو یقینی بناتی ہے کہ خواتین ریلوے میں بھرتی کے لئے اپنے گھروں سے بھی درخوست دے سکتی ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ش ت ۔ک ا
U- 2638
(Visitor Counter : 43